ટીવીના કાર્યક્રમ કે એડમાં તેને પારખી લેવા માટે ઓડિયો ઉમેરાયો છે. આ ઓડિયો કાનને ના સંભળાય, પણ સિસ્ટમ તેને નોંધે. આ ટેક્નોલોજી ઉપયોગી છે અને તેના કારણે ટીવી કાર્યક્રમો અને એડનું મોનિટરિંગ થાય છે. આ જ ઉપયોગ ટેક્નોલોજીનો ફાયદો લેવાનું ફેસબૂકના કોઈ ભેજાબાજ એન્જિનિયરને સૂઝ્યું છે. ટીવી કાર્યક્રમ કે એડમાંથી કાને ના પડતો ઓડિયો નીકળે અને આપણા સ્માર્ટ ફોનનું માઇક ચાલુ થઈ જાય. આપણને એમ કે ફોન બંધ છે, પણ માઇક શરૂ થઈ જાય અને આસપાસના અવાજોને રેકર્ડ કરવા લાગે. આ સ્થિતિ જ ચિંતાજનક છે.